CELEX: 32011R1191
Language: hu
Date: 2011-11-18 00:00:00
Title: A Bizottság 1191/2011/EU végrehajtási rendelete ( 2011. november 18. ) az 1234/2007/EK tanácsi rendeletnek a tej- és tejtermékágazatban a tagállamok által a Bizottságnak küldött értesítések tekintetében történő végrehajtására vonatkozó szabályok megállapításáról szóló 479/2010/EU rendelet módosításáról

19.11.2011   
            
            
               HU
            
            
               Az Európai Unió Hivatalos Lapja
            
            
               L 302/30
            
         A BIZOTTSÁG 1191/2011/EU VÉGREHAJTÁSI RENDELETE
   (2011. november 18.)
   az 1234/2007/EK tanácsi rendeletnek a tej- és tejtermékágazatban a tagállamok által a Bizottságnak küldött értesítések tekintetében történő végrehajtására vonatkozó szabályok megállapításáról szóló 479/2010/EU rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 4. cikkével összefüggésben értelmezett 192. cikke (2) bekezdésére,
   mivel:
   
               (1)
            
            
               A 479/2010/EU bizottsági rendelet (2) 2. cikkének (4) bekezdése értelmében a tagállamok által a Bizottságnak bejelentett „gyártelepi ár” azon értékesítésekre utal, amelyekről a referencia-időszakban számlát állítottak ki.
            
         
               (2)
            
            
               Jóllehet a számlák megbízható hivatalos számviteli dokumentumok, de a tény, hogy az árak kizárólag számlákon alapulhatnak, megakadályozza a tagállamokat abban, hogy egyéb rendelkezésre álló, megbízható árforrásokat alkalmazzanak. A terméktől függően ezek az egyéb rendelkezésre álló megbízható árforrások jobban tükrözik a fennálló piaci helyzetet. Ennélfogva indokolt engedélyezni a referencia-időszakban kötött szerződésekből származó árak bejelentését.
            
         
               (3)
            
            
               A gyakorlat azt mutatta, hogy a 479/2010/EU rendelet 2. cikkének (2) bekezdésében említett árak havi értesítési határidejét számos tagállamban nehéz betartani, és e határidő nem teszi számukra lehetővé, hogy a Bizottságnak végleges árakat jelentsenek be. Célszerű a bejelentett árak helytállóságát a határidő meghosszabbításával javítani.
            
         
               (4)
            
            
               Helyénvaló az árral kapcsolatos adatok eredete tekintetében alkalmazott vizsgálati módszert és az illetékes hatóságok által használt adatgyűjtési módot részletesebben jellemezni.
            
         
               (5)
            
            
               Indokolt havonta egyeztetni a tagállamok értesítéseiben foglalt kiviteli engedélyeken szereplő információkat a naponta bejelentett információkkal. Ezért további információkra van szükség a havi értesítésekben.
            
         
               (6)
            
            
               A 479/2010/EU rendeletet ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A 479/2010/EU rendelet a következőképpen módosul:
   
               1.
            
            
               A 2. cikk a következőképpen módosul:
               
                           a)
                        
                        
                           a (2) bekezdés első mondata helyébe a következő szöveg lép:
                           „(2)   A tagállamok legkésőbb minden hónap 15-éig értesítik a Bizottságot az I.B. mellékletben felsorolt termékeknek a megelőző hónapban rögzített gyártelepi árairól:”;
                        
                     
                           b)
                        
                        
                           a (4) bekezdés helyébe a következő szöveg lép:
                           „(4)   Az (1) és (2) bekezdés alkalmazásában a »gyártelepi ár« azt az árat jelenti, amelyért a terméket a vállalattól felvásárolták, és amely nem tartalmazza az adókat (héa) és az egyéb költségeket (szállítás, rakodás, kezelés, tárolás, raklapok, biztosítás stb.).
                           A tagállamoknak biztosítaniuk kell, hogy a bejelentett ár a fennálló piaci helyzetet tükrözze. A bejelentett ár alapja a rendelkezésre álló legmegfelelőbb információforrás, nevezetesen:
                           
                                       a)
                                    
                                    
                                       azok az értékesítések, amelyekről számlát állítottak ki a referencia-időszakban;
                                       és/vagy
                                    
                                 
                                       b)
                                    
                                    
                                       a referencia-időszakban kötött, három hónapon belüli szállításról szóló szerződések.”
                                    
                                 
                     
         
               2.
            
            
               A 7. cikk (1) bekezdésében az a) és a b) pont helyébe a következő szöveg lép:
               
                           „a)
                        
                        
                           azon mennyiségek, a tejtermékekre vonatkozó export-visszatérítési nómenklatúra kódja, a rendeltetési hely kódja és a kérelem benyújtásának időpontja szerint lebontva, amelyekre az 1187/2009/EK rendelet 10. cikke (2) bekezdésének második albekezdése szerint törölt engedélykérelmek vonatkoznak;
                        
                     
                           b)
                        
                        
                           a folyó GATT-év július 1-je óta kibocsátott, az előző hónapban lejárt és visszajuttatott engedélyeken szereplő fel nem használt mennyiségek a tejtermékekre vonatkozó export-visszatérítési nómenklatúra kódja és a rendeltetési hely kódja szerint lebontva;”.
                        
                     
         
               3.
            
            
               A II. melléklet 3. c) pontja helyébe a következő szöveg lép:
               
                           „c)
                        
                        
                           a felmérés módszere: jelezni kell, hogy mely érdekelt felektől (termelők, első vásárlók) származnak az adatok, és milyen módon vagy módszerrel történt az adatgyűjtés;”.
                        
                     
         2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   A rendeletet 2011. december 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. november 18-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 135., 2010.6.2., 26. o.